KULTUUR - Laerskool Witrivier
VWSV: (Verenigde Waardegedrewe Studentevereniging)
VWSV in ons skool val onder die vaandel van die landswye VWSV-organisasie. Dis 'n organisasie wat dit ten doel het om 'n geestelike bediening te wees onder die jeug in samewerking met skole en plaaslike kerke. Die fokus val op die bediening van die kind ten opsigte van sy geestelike lewe, maar ook sy welsyn in die algemeen. Die hoofdoel van die VWSV is dus om die rol van "saad saai" te speel. Die Bybel is sentraal waaruit verlossing, norme en waardes, beginsels, medemenslikheid, ens. geleer word. Verskeie tipe aanbiedings word gebruik om leerders as sodanig toe te rus. Eie tydse kontemporêre geestelike musiek word gebruik in hierdie bedieningsveld waar leerders onder andere leer lofprys en aanbid. Sendingwerk en uitreiking is ook 'n baie belangrike deel van VWSV waar leerders ook 'n betekenisvolle verskil aan die lewe van ander mense kan maak.
EISTEDDFOD KOOR EN DANS GROEP
KOOR: JUNIOR & SENIOR
Laerskool Witrivier se seniorkoor bestaan uit Gr 4-7 leerders en die juniorkoor uit Gr 1-3 leerders wat aan die begin van elke jaar aan oudisies deelneem. Kooroudisies begin na afloop van die Interlaer. Die koorleiers is juffrou Elmarie Hansen en juffrou Carin Walter met Me. Erna Visagie, die begeleidster.
JUNIOR DANS GROEP & EISTEDDFOD
Eisteddfod: beteken "to celebrate the arts". Die dissipline waaraan deelgeneem kan word is Voordrag en Drama, Dans, Visuele Kuns, Ligte Musiek, Klassieke Vokaal, kore en Klassieke Instrumentaal.
ATKV, RADIKAAL, OPPI-TONG-AF & INTERNE
Die ATKV-Redenaarskompetisie vereis 'n oorredende en beredeneerde toespraak. Die hoofdoel is nie die oordra van kennis aan die gehoor nie, maar om die gehoor tot die standpunt wat die spreker stel te beïnvloed en te oorreed. Daar mag slegs 'n beperkte aantal leerders inskryf. Roer dus jul litte as julle vir die kompetisie wil inskryf.
Die RRF streef daarna om vir ALMAL die geleentheid te bied om voor 'n gehoor op te tree deur 'n toespraak te lewer. Redenaars op skoolvlak is meer as net praat-kompetisies. Nie net lewer redenaars 'n positiewe bydrae tot elke spreker se selfvertroue en selfkonsep nie, maar dit dra ook tot verbeterde kommunikasie vermoëns by. Ons poog om die RRF so lekker, lig en informeel as moontlik te hou. Klem val op aanmoediging en motivering, eerder as kritiek.